Den Vest-Sjællandske Avis, 1816-12-26
J Kiøbenhavn maae der vist nok være en heel Hoben at udsætte paa Tienestetyende, da man der er saa frugtbar paa Forslag til at forbedre denne Stand. J Kiøbenhavns Skilderie No. 53 er det meget fornuftige Forslag giort, at vil man forlange, at Tienestefolk skulle tiene troe og godt, saa maae der ogsaa findes i Staten en Belønning, for langvarig troe og god Tieneste; der burde derfore oprettes egne Stiftelser for gamle og skikkelige Tienestefolk, især for Tienestepiger, hvilke fornemmelig ere forladte og hielpeløse, naar Alderdom og Svaghed indfinder sig. – J Politievennen No. 30. har derimod en Madmoder indrykket et Forslag af en ganske anden Beskaffenhed, nemlig at det skulde være tilladt at skifte Tienestefolk hver 14de Dag, ligesom det er tilladt med Haandværksvendene, forsaa er man befriet for den Plage at skulle beholde Tienestefolk i det lange Mellemrum inden Skifte tiden kommer; det kommer nu an paa, om det saa ikke vilde gaae alt for frisk med Omskiftningerne; der kunde sættes en Prøve derpaa. – J Adrastea No. 214, har man bragt i Erindring, at de Legater som Grosserer Niels Brok har udsat for at opmuntre til og belønne tro Tieneste ere ingenlunde ubetydelige, da disse Legaters fulde Beløb udgiøre for Kiøbenhavn 35,530 Rbdlr. S. V., og for Randers 4000 Rbdlr. S. V., og at disse Legater kunne ventes forøgede til det dobbelte, naar Boets Masse bliver realiseret; desuden bemærkes, at mange af de offentlige Stiftelser vist nok tage Hensyn paa tro Tienestefolk og sørge for dem paa deres Alderdom; (det kan vel nu saa være, men det er dog ikke hines egentlige Bestemmelse, og de kunne derfore ikke heller virke saameget til denne Classes Forbedring.) – J Politievennen No. 41. er det Forslag gjort, at den gamle Jndretning med Fæstemænd og Fæstekoner skulde bortfalde, og at ethvert Tienestetiende i Kiøbenhavn skulde melde sig hos vedkommende Politieassistent og til denne aflevere Skudsmaalet, samt at intet Fæstemaal imellem Huusbonde og Tyende burde være gieldende, med mindre det er indgaaet hos Assistenten, hvorhos der burde oprettes skriftlige Vilkaar, om saavel Lønnens Størrelse, som hvad Tyendet paatog sig at bestride i sin Tienestetid, alt i Analogie af hvad der var anordnet i Henseende til Contracter, imellem Mestere og Drenge, ved hvilken Jndretning ogsaa Afbenyttelsen af falske Skudsmaal blev forhindret. – Herpaa blev svaret i samme Blad No. 44, at Fæstekoner ikke længere finde Sted, i Følge Plakaten af 28de Juli 1728, at det er urimeligt at forlange, at Politieassistenterne skulle paatage sig Fæstemændenes Forretninger: at de ikke kunne overkomme det, og at naar de skulde besørge disse Forretninger, saa maatte flere af disse Embedsmænd ansættes, at det er umueligt nøiagtig at bestemme et Tienestebuds Forretninger, og at de Fæste-Jndretninger man har i Kiøbenhavn ere ret gode, især da Politiet ved de holdende Mandtal ler har tilstrækkelig Tilsyn med Tyender. – Alle disse Jndvendinger bleve med megen Bitterhed besvarede i det paafølgende Nummer. J No. 46, optraadte nu en Mægler imellem de stridende Par thier, som vel erklærede sig imod at der skulle oprettes skriftlige Contracter med Tienestefolk, men derimod for at Skudsmaalene skulle autoriseres af Politie-Assistenterne. Striden blev fortsat i No. 47 og 49 paa en saadan lidenskabelig og usømmelig Maade, at den maaskee ikke mindre qvalificerer sig til Politie-Assistentens Opsyn med Tieneste pigernes Skudsmaal. (Fortsættes.) Oversig over Dagens udenlandske Nyeheder.